Vainiaudos valsčius
Vainiaudos valsčius (latv. Vaiņodes pagasts) – viena iš Pietų Kuršo savivaldybės administracinių teritorijų Latvijos vakaruose, Lietuvos pasienyje. Plotas 189,6 km², 1871 gyventojas (2023 m.). Administracinis centras – Vainiauda. Veikia vidurinė mokykla, muzikos mokykla, kultūros rūmai, biblioteka, pašto skyrius. Stovi Vainiaudos-Batos liuteronų bažnyčia, Vainiaudos katalikų bažnyčia, Lielbatos dvaro rūmai. Stūkso Batos, Spingų ir Lankių piliakalniai.